แรงขายหุ้นใหญ่ฉุด SET ปิดลบเกือบ 7 จุด วิตกสงครามการค้าสหรัฐฯ-จีนต่อเนื่อง
แรงขายหุ้นใหญ่ฉุด SET ปิดลบเกือบ 7 จุด วิตกสงครามการค้าสหรัฐฯ-จีนต่อเนื่อง โดยดัชนีปิดตลาดวันนี้ ที่ระดับ 1,636.63 จุด ลบ 6.97 จุด หรือ 0.42% มูลค่าการซื้อขาย 4.45 หมื่นล้านบาท
11 ก.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,636.63 จุด ลบ 6.97 จุด หรือ 0.42% มูลค่าการซื้อขาย 4.45 หมื่นล้านบาท
10 หุ้นกดดัชนีวันนี้

ด้านนายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) เปิดเผยกับ “ข่าวหุ้นธุรกิจออนไลน์” ว่า ภาวะตลาดหุ้นไทยวันนี้อยู่ในแดนลบ เนื่องจากนักลงทุนยังมีความกังวลในประเด็นสงครามทางการค้าระหว่างสหรัฐฯและจีน แต่ยังมองว่าภาพรวมภาวะตลาดหุ้นไทยไม่ได้แย่ เนื่องจากยังมีหุ้นบางกลุ่ม บางตัวสามารถบวกสลับขึ้นมาได้ จากผลประกอบการที่ค่อนข้างมั่นคง อีกทั้งในบางตัวที่ได้รับผลประโยชน์จากเงินบาทที่อ่อนค่า อาทิ กลุ่มอิเล็กทรอนิกส์ เป็นต้น อีกทั้งหุ้นไฟแนนซ์อย่าง AEONTS ที่ปรับตัวเพิ่มขึ้นอย่างต่อเนื่อง จึงคาดว่าจะเป็นตัวช่วยหนุนตลาดฯ
สำหรับแนวโน้มภาวะตลาดฯในวันพรุ่งนี้ (12 ก.ค.) คาดว่าดัชนีฯจะแกว่งตัวในกรอบแคบที่ระดับ 1,630-1,650 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT  มูลค่าการซื้อขาย 3,573.69 ล้านบาท ปิดที่ 48.50 บาท ลดลง 0.25 บาท
PTTEP มูลค่าการซื้อขาย 1,887.17 ล้านบาท ปิดที่ 136 บาท ลดลง 2.50 บาท
PTTGC  มูลค่าการซื้อขาย 1,851.09 ล้านบาท ปิดที่ 77.50 บาท ลดลง 0.50 บาท
AOT มูลค่าการซื้อขาย 1,710.23 ล้านบาท ปิดที่ 64.75 บาท ลดลง 0.75 บาท
BEAUTY มูลค่าการซื้อขาย 1,709.15 ล้านบาท ปิดที่ 7.50 บาท ลดลง 0.10 บาท
 
ตลาดหุ้นเอเชีย

 